Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7369

e) Vegyen részt aktívan a közös kísérletek értelmezésében, azok reprodukcióját végezze el, vagy másokkal együtt dolgozzon a csoportban. 2006/20/II. szám KÉMIA 7–8. évfolyam 2006/20/II. szám A Kémia tanterv a Képességfejlesztő és értékőrző program (KÉK) keretei között az 7–10. évfolyam számára kimunkált, a NAT-hoz igazított és a Kerettantervvel összevetett részletes tanterv. A tantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám A KÉK tanterv és a NAT viszonyának jellemzői A KÉK Kémia tanterve az Ember és természet műveltségi terület Kémia részterületére terjed ki. A tanterv a műveltségi részterületen teljes mértékben lefedi a NAT 2003 követelményeit. A tanterv a NAT 2003 műveltségi területek oktatásának közös követelményei közül elsősorban a Környezeti nevelés fejlesztését támogatja. Ezen kívül segíti a Tanulás közös követelményeinek teljesítését is. A tanterv jellemzői A Kémia tanterv – illeszkedve a Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énképés világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A Kémia tanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A Kémia tantervben az önálló kísérletezés kap tág teret annak érdekében, hogy a kémiai ismeretszerzése minél szélesebb empirikus bázisra épülhessen. A tanterv tanulási programjában közt megjelennek a tantárgyspecifikus algoritmusok tanulásának folyamatai, valamint a tudományos gondolkodás elemei is. A tanterv alkalmazásához szükséges feltételek Tárgyi feltételek  Termek: ¾ tanterem (előadóterem) ¾ szaktanterem vagy laboratórium (szerves és szervetlen) ¾ vegyszerraktár ¾ előkészítő ¾ mérlegszoba  Vegyszerek: egyéni beszerzés  Kísérleti eszközök: egyéni beszerzés  Modellek: ¾ Pálcika: egységcsomag / 4 fő ¾ Kallotta: egységcsomag / 4 fő 2006/20/II. szám  Szemléltetők: ¾ írásvetítő fóliakészlet 9–10. osztály ¾ periódusos rendszer ¾ az atomok periodikus tulajdonságai ¾ az atomok elektronegativitása ¾ a fémek aktivitási sora ¾ az atomok és ionok összetétele, felépítése ¾ a molekulák összetétele és felépítése ¾ a kémiai változások típusai ¾ az anyagmennyiség és a részecskeszám összefüggése, az Avogadro-szám nagyságrendje ¾ a nemfémes elemek előfordulása és előállítása ¾ a fémes elemek előfordulása és előállítása ¾ a szerves vegyületek tulajdonságai, szerkezete, előfordulása ¾ a szerves vegyipar technológiai ábrái ¾ a szervetlen vegyipar technológiai ábrái ¾ a műanyagok monomerjeinek szerkezete ¾ biotechnológiai eljárások ¾ a szervetlen háztartási vegyszerek használata ¾ az elemek körforgása a természetben ¾ a kémiai anyagok hatása a környezetre ¾ a drogoknak a szervezetre és a személyiségre gyakorolt hatása ¾ az egészségvédő és károsító anyagok ¾ a háztartási szerves anyagok, vegyszerek felhasználása és a veszélyes hulladékok tárolása ¾ rádióaktivitás ¾ atomreaktorok működése ¾ a választott tankönyv ismeretanyagának bemutatását szolgáló eszköz ¾ a választott tankönyv ismeretanyagának gyakorlását szolgáló eszköz ¾ a választott tankönyv ismeretanyagának ellenőrzését, értékelését szolgáló eszköz  Balesetvédelem: ¾ saválló köpeny ¾ gumikesztyű ¾ saválló csizma ¾ álarc vagy védőszemüveg ¾ tűzoltó zuhany ¾ poroltó, homokoltó ¾ mosogatók ¾ az elhasznált vegyszerek szelektív (szerves, szervetlen) vegyszergyűjtő edényei ¾ elsősegély doboz a kémiai balesetekhez ¾ méregszekrény (szerves, szervetlen) ¾ zárható vegyszerszekrény (szerves, szervetlen) 2006/20/II. szám A Kémia tanulásának céljai a 7–8. évfolyamon Ismeretszerzés, -feldolgozás és -alkalmazás Legyenek képesek a tanulók kémiai folyamatok, változások, kölcsönhatások tudatos megfigyelésére. Tudjanak természettudományi vizsgálatokat, egyszerű kísérleteket önállóan megtervezni és végrehajtani. Legyen gyakorlatuk a vizsgálati és kísérleti eszközök balesetmentes használatában. Legyenek képesek anyagokat megfigyelni, megvizsgálni kísérleti körülmények között és a környezetükben. Ismerjék és tudják használni az e megfigyelésekhez, vizsgálatokhoz, mérésekhez szükséges eszközöket. Méréseik és egyszerű számítási feladataik során gyakorolják a tanult mértékegységek használatát, tudják alkalmazni azok törtrészeit és többszöröseit. A molekulák térben és síkban való ábrázolásához tudjanak modelleket használni. E modellek használatával tudják értelmezni a többszörös súlyviszonyok törvényét és a molekulák összetételét. Legyenek képesek tájékozódni szaklexikonokban, szakszótárakban, képlet- és táblázatgyűjteményekben, enciklopédiákban. Értsék az életkoruknak megfelelő természettudományos ismeretterjesztő könyvek, cikkek, televízió-műsorok, videofilmek információit. Tudjanak a megszerzett információk birtokában lényeget kiemelni, tömöríteni, rendszerezni. Végezzenek önálló kutatást a témakörökhöz köthető ismeretterjesztő- és szakpublikációk irodalmában. Szerezzenek jártasságot az ismeretszerzés, a vizsgálódás szempontjából lényeges és lényegtelen tulajdonságok elkülönítésében. Tudják megállapítani, hogy a kísérletek során az egyik tényező, mennyiség változása következtében miként változik meg a vele összefüggésben lévő másik tényező, mennyiség. Tudják a megfigyelések, mérések, kísérletek során nyert adatokat áttekinthetően rendezni. Legyenek gyakorlottak a tárgyak, jelenségek, adatok osztályozásában, rendszerezésében. Ismerjék fel a rendszer tagjai közti összefüggéseket. Legyenek képesek a vizsgálatok, kísérletek eredményeit értelmezni, azokból következtetéseket levonni és általánosítani. Megfigyeléseiket, tapasztalataikat, szerzett információikat szóban és írásban legyenek képesek megfogalmazni. Ismerjék és használják helyesen a tanult szakkifejezéseket. Tudják használni az anyagok, mennyiségek konvencionális jeleit. Tudják a vizsgálatok, kísérletek során nyert adatokat diagramon, grafikonon ábrázolni, illetve a kész diagramok, grafikonok adatait leolvasni, értelmezni. Lássák be, hogy környezetük állapota saját egészségükre is hatással van. Értsék, hogy a mindennapjainkban használatos kémiai anyagok és a vegyipari alapanyagok, melléktermékek veszélyeztetik lokális és globális környezetünket. Igényeljék az egészséges (kémiai anyagokkal kevésbé terhelt környezetet) életkörülményeket. Értsék a kémiai anyagok és a környezeti problémák ok-okozati kapcsolatait. Keressenek megoldási lehetőségeket a helyi környezeti problémák kezelésére és keressék azok okait. Ismereteik és tapasztalataik ébresszék rá őket, hogy felelősek a természet jövőjéért, fenntarthatóságáért. Értsék, hogy az egészség és a környezet épsége semmivel sem pótolható a kisebb-nagyobb közösségek számára. Törekedjenek arra, hogy a családjaik megfontoltan használják és tárolják a háztartás kémiai anyagait, valamint körültekintően adjanak túl a felesleges mennyiségeken. Tájékozódás a környezet anyagairól Az anyag szerkezetéről kialakult kép alapvető mindannyiunk világképében. Az anyag részecske természetéről rendelkezzenek a tanulók a koruknak, elvonatkoztatási készségüknek megfelelő ismeretekkel. Vizsgálataik és tanulmányaik eredményeként a tanulók ismerjék meg a környezetükben előforduló fontosabb szervetlen anyagok részecske szintű szerkezetét, a szerkezetből következő és egyéb fontos tulajdonságait, esetleges veszélyeit és biztonságos, szakszerű használatukat. Környezetünk anyagai közül az elfogyasztott tápanyagokkal kerülünk a legközvetlenebb hosszú ideig tartó kapcsolatba. A diákok nyerjenek áttekintést a tápanyagok szerepéről, értékéről, a táplálkozás egészségmegőrző szerepéről és az egészséges étkezési szokásokról. Az egészségkárosító anyagok közül a nikotin és a könnyen elérhető tudatállapotot befolyásoló anyagok jelentenek közvetlen veszélyt erre a korosztályra. A dohányzás nagymértékben terjed a 13-14 éves korosztályban, ezért a nikotin káros hatásainak nagyon fontos feladata a kémia tanításának. Olyan formát kell találnunk a dohányzás veszélyeinek hosszútávú személyes és társadalmi következményeinek bemutatására, hogy ennek hatására a gyerekek elhatározzák magukban, hogy nem szoknak rá a cigarettázásra. A diákoknak ismerniük kell az őket veszélyeztető anyagok hatásait, el kell utasítaniuk ezek fogyasztását. 2006/20/II. szám Tájékozódás az időben és a térben Tudják a tanulók, hogy a természeti jelenségek, folyamatok egyik alapvető jellemzője az idő. Tudják, hogy az idő alapmennyiség, és felhasználása révén meghatározható néhány más mennyiség is. Ismerjék fel, hogy egyes esetekben a jelenségek "megfordíthatók" (fordított sorrendben is lejátszódnak), más esetekben viszont nem. Ismerjék fel a tanulók a természetben és a technikai környezetben előforduló legfontosabb anyagok érzékelhető és mérhető tulajdonságait. Alakuljon ki számukra, legyen elképzelésük a mikroszkópikus és a makroszkópikus méretarányok közti nagyságrendbeli eltérésről. Legyen elemi szintű tájékozottságuk az anyag részecskeszerkezetéről, a részecskék kölcsönhatásáról. Tudják, hogy a sokszínű anyagi világ egységes a felépítő részecskék tekintetében. Tudják, hogy a természet egységes rendszer, melyet csupán az emberi megismerés vizsgál különböző szempontok és módszerek tudományágak alapján. Ismerjék az emberi szervezetet veszélyeztető anyagok szervezetre gyakorolt hatásait. Törekedjenek mikrokörnyezetükben a szennyező anyagok káros mértékű felhalmozódásának megelőzésére, illetve csökkentésére. Tájékozottság a természettudományos megismerésről, a természettudomány fejlődéséről Értsék meg a tanulók, hogy a megismerési folyamat közelítés a valóság felé. Tudják, hogy a természettudomány egyes ágainak kutatói ugyanazt az anyagi világot vizsgálják és írják le különböző szempontokból és különböző módszerekkel. Így közöttük szoros kapcsolat van, egymás munkáját segítik. Tudják, hogy mely történelmi korokban születtek a nagyobb jelentőségű természeti felfedezések, és kik voltak azok a természettudósok, akiknek a nevéhez a fontosabb felfedezések, törvények fűződnek. Ismerjék a kiemelkedő tudományos eredményeket elért magyar természettudósok munkásságát. Tájékozódjanak a természettudományos megismerésről, a természettudományok fejlődéséről. Tapasztalják meg, hogy a tudományos megismerés zsákutcákkal terhes, valamint azt, hogy a felhalmozott tudás az emberiség közös eredménye és az emberi kultúra része Értsék meg, hogy e kultúra a letűnt generációk mindennapi tapasztalata és az elkötelezett tudósok munkája. Ismerjék legfontosabb hazai és a nemzetközi kutatók kémiához kapcsolódó eredményeit. 2006/20/II. szám A tananyag-elsajátítás, az ellenőrzés és az értékelés módszerei a 7–8. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  Szövegfeldolgozás (adatkeresés, lényegkiemelés, vázlatkészítés, fogalomábra, táblázat készítése, érettségi tétel kidolgozása)  Periódusos rendszer használata (atomszerkezet-, kémiai tulajdonságok megállapítása, kémiai számítások végzése)  Modellezés (pálcika-, diagramm-, elektronképlet-, Kalotte-modell, technolgóiai folyamatok ábrázolása)  Kísérletezés (mérés, vizsgálat, reproduktív kísérlet, problémamegoldó kísérlet)  Számolás (anyagmennyiség, tömegszázalék, sztöchiometria)  Médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása)  Szövegalkotás (reproduktív, félreproduktív, produktív)  Írásbeli felelés (a szövegértés ellenőrzése a munkafüzet és a tankönyv feladatainak megoldásával)  Írásbeli felelés (az atomszerkezet-, a kémiai tulajdonság megállapításának és a kémiai számítások megoldásának ellenőrzése)  Felelés szóban (a modellek, technológiai ábrák értelmezésének és bemutatásának ellenőrzése)  Felelés gyakorlatban (a mérés, a vizsgálat, a kísérlet elvégzése, bemutatása)  Írásbeli felelés (kémiai számítási feladatok megoldása)  Felelés szóban és írásban (a meghatározások, szabályok szó szerinti ellenőrzése; a tanultak jegyzet alapján történő elmondása;  Érettségi tétel elmondása; a kutatói munka eredményének kiselőadás formájában történő bemutatása)  Tanulói értékelés (önértékelés, diáktárs értékelése)  Tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek)  Zsűri értékelése (házi és iskolán kívüli versenyek)  Érettségi (írásbeli és szóbeli) Taneszköz  Boksay Zoltán –Török Ferenc – Pintér Imréné – Balázs Lórántné: Kémia I. a gimnázium I. osztály számára NT-13107  Kapcsolódó segédkönyvek: NT-13107/M, NT-13129/1, NT-81316, NT-13107/K  Pfeiffer Ádám: Kémia II. NT-13240  Kapcsolódó segédkönyvek: NT-81316, NT-13129/1, NT-13107/K  Z. Orbán Erzsébet (szerkesztő): Összefoglaló feladatgyűjtemény kémiából NT-81316  Irlanda Dezső – Orosz Ernőné: Kémiai kísérletgyűjtemény a gimnázium I–III. osztálya számára NT-13107/K 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes